Bardal-ristningene
Store norske leksikon,Historie,Arkeologi,Nordisk arkeologi,Bergkunst og helleristninger
Bardal-ristningene er et helleristningsfelt i Steinkjer kommune i Trøndelag, ved Bardal 11 kilometer vest for Steinkjer tettsted, som består av omkring 400 figurer. Feltet utmerker seg ved at både veideristninger og såkalte bonderistninger er representert. Veideristningene består av rein, elg, hval og svømmefugler, mens bonderistningene domineres av båtfigurer.
Bardal-ristningene har vært viktig i diskusjonen om alderen til de ulike ristningstyper og om de ulike ristningstypene avspeiler forskjellige kulturgrupper. Den vanligste oppfatningen er at feltet har vært benyttet i lang tid, og at de ulike ristningstypene reflekterer kronologiske forskjeller, der veideristningene er de eldste. Les mer i Store norske leksikon helleristninger steinalderen i Norge bronsealderen i Norge Litteratur Gjessing, Gutorm: Nordenfjelske ristninger [...], 1936 Hagen, Anders: Bergkunst, 1976, 22-30, isbn 82-02-03490-6, Finn boken  Sognnes, Kalle: Det levende berget, 1999, isbn 82-519-1520-1, Finn boken